**Familiefisketur 2021 for Give Jagtforening**

**BEMÆRK CORONA FORHOLDSREGLER**

Vi har vurderet, at med lempelsen af forsamlingsforbuddet kan vi gennemføre en familiefisketur forsvarligt, hvis vi lige tager nogle forholdsregler:

* Tilmelding, meld gerne til inden på mail eller sms og betal forinden på Mobile Pay til 4028 1838 eller på dagen for alle aktive deltagere over 12 år. Op til og med 12 år og passive deltagere gratis. **HUSK navn og antal ved mobile Pay.**
* Kom i god tid til registrering og gå familievis til en plads ved søen.
* Ved grill, hent familievis og udvis tålmodighed, betaling kontant i kassen på bordet og hav lige penge med, masser af mønter. Der kan nok gives tilbage, men helst lige penge.

Årets familiefisketur, hvor vi håber på bedre betingelser end sidste år, hvor fiskene havde åndedrætsbesvær p.g.a. vandtemperaturen. **Derfor har vi også i år flyttet frem:**

Sted: Grindsted Fiskesø, Hedemarken 18, Vejle Landevej, 7200 Grindsted (bag Hotel Svanen)

 se <https://dansee.dk/LakeDetail/41-Grindsted-Fiskes>

Tid: **Tirsdag den 8. juni kl. 18-20**

Der fiskes 2 timer med kanonstart (eller tilsvarende) kl. 18.00 præcis og sluttes kl. 20. I god tid inden start skal fiskekort betales, 80 kr. per deltager over 12 år, børn 0-12 år gratis. **Betaling helst ikke kontanter, men Mobile Pay til 4028 1838**. Der må fiskes med orm, fiskeagn, power bait, majs, samt alle kunstagn som bl.a. spinder, blink, wobler og flue. IKKE maddiker. Kun en stang pr. deltager.

Da det er en familiefisketur ser vi gerne såvel medlemmer med familier som venner **og gerne emner til medlemskab af foreningen.** Gør gerne noget aktivt for at få flere med. Ingen begrænsninger.

Kl. 20 er der pølser på grillen og præmieoverrækkelse, og der kan købes øl og vand. Priserne er: Pølser m/brød 10 kr. og øl/vand koster 10 kr. Kontant afregning i kassen på bordet.

Der er følgende præmier:

* Præmie for første fisk
* Præmie for mindste fisk
* Præmie for største fisk + vandrepokal

Vi går i år ud fra, at der kommer ørreder på land, og så er det ørreder, der tæller for første og største fisk. Hvis ingen ørreder, så tæller aborrer og andre småfisk for alle tre kategorier.

**Tilmelding:**

A.h.t. disponering af pølser m.v. vil vi gerne have forhåndstilmelding fra så mange som muligt. Skulle et enkelt medlem eller et par stykker ikke få tilmeldt, så er de velkomne alligevel.

|  |  |
| --- | --- |
| Tilmelding til, gerne på mail:ellers på telefon:Med navn, antal voksne og børnog gerne hurtigt. | Per KrenkMail: per@krenk.dkMobil: 4028 1838 |

**Sponsorer:**

**Grindsted Lystfiskersø:** <https://dansee.dk/LakeDetail/41-Grindsted-Fiskes>

1-2 x gavekort til Grindsted Fiskesø, samt ekstra fiskeudsætning, når vi er på plads kl. ca. 18.

**Herborg Smede- og Maskinforretning:** Har Henry fra sidste år.